作者:沈佺期
標題:神龍初廢逐南荒途出郴口北望蘇耽山
內容:少曾讀仙史，知有蘇耽君。流望來南國，依然會昔聞。泊舟問耆老，遙指孤山雲。孤山郴郡北，不與眾山群。重崖下縈映，嶛嶢上糾紛。碧峰泉附落，紅壁樹傍分。選地今方爾，昇天因可雲。不才予竄跡，羽化子遺芬。將覽成麟鳳，旋驚禦鬼文。此中迷出處，含思獨氛氳。